De åtte mesterne fra Nanjing

De åtte mesterne fra Nanjing (tradisjonell kinesisk: 南京八家; pinyin: Nánjīng Bā Jiā) eller de åtte mesterne fra Jinling (tradisjonell kinesisk: 金陵八家; pinyin: Jīnlíng Bā Jiā; Wade-Giles: Chin-ling Pa-chia)Barnhart, R. M. et al.: Three thousand years of Chinese painting. s. 266. New Haven, Yale University Press, 1997. ISBN 0-300-07013-6Encyclopaedia Britannica: «Eight Masters of Nanjing» (Besøkt 17. mai 2014) var en gruppe kinesiske kunstnere som levde og virket i Nanjing sent i det 17. århundre. Kunstnerne var ledende innenfor Nanjingskolen, og den mest fremtredende av dem var Gong Xian.

Kunstnerne i denne gruppen holdt seg ikke strengt til den tradisjonelle måten å uttrykke seg med pensel og blekk på, de levde i ensomhet i skogene rundt Nanjing og satte inspirasjonen fra naturen høytCrouch, Christopher: «Regionalism in Traditional Chinese Painting» in Contemporary Chinese Visual Culture s. 39 ff. Cambria Press ISBN 1621969568 (Google books, besøkt 17. mai 2014). Mens de søkte å bryte med de etablerte metodene fant de egne stiler, og ble nye uttrykk etablert.

Til de åtte mesterne fra Nanjing regnes
 Gong Xian (ca. 1618 – 1689)
 Fan Qi (1615/1616 – ca. 1694)
 Ye Xin (fl. 1650 – 1670s)
 Zou Zhe (1636 – ca. 1708)
 Gao Cen (fl. 1670s – 1689)
 Hu Zao (fl. 1681)
 Wu Hong (fl. 1670s – 1680s)
 Xie Sun (fl. 1679)

Referanser


Kategori:Malere under Ming-dynastiet
Kategori:Malere under Qing-dynastiet
Kategori:Nanjings historie